Նոր Կեսարիայի հարեւանությամբ է գտնվում Բերքաշատ գյուղը (520 բնակիչ), որի Ս. Խաչ եկեղեցու շինարարությունը սկսվել է 2011-ին: Հովանավորը Կիեւում բնակվող բերքաշատցի Խաչատուր Խաչատրյանն է, ճարտարապետը՝ Խաչիկ Դանիելյանը, ով նաեւ նախագծել է Մեծամորի Ս. Ղազարը: Ս. Խաչն օծվել է 2012-ի օգոստոսի 25-ին Սիոն սրբազանի ձեռամբ: Օծումից հետո եկեղեցում կատարվել է մկրտություն, առաջին մկրտվողը բարերարի որդին էր՝ Արտյոմ Խաչատրյանը: Ըստ համայնքի ղեկավար Հարություն Չվչյանի՝ ներդրվել է մոտ կես միլիոն դոլար: